Цымыти (Алагиры район)
Цымыти у рагон ирон хъæу Куырттаты комы, Уæллаг Фыййагдонмæ ’ввахс. Ныры рæстаджы дзы дыууæ мыггаджы йеддæмæ ничи цæры. Административон цæстæнгасæй Цымыти хауы Алагиры районы Фыййагдоны хъæууон цæрæнранмæ.

Истори 
Фыстытæм гæсгæ, 1854-æм азы Цымытийы уыдис 53 хæдзары æмæ 434 цæрæджы. Цымыти уыдис Куырттаты комы стырдæр æмæ рæсугъддæр хъæутæй иу. Иннæ хъæуты хуызæн Цымытийы ис бирæ историон æмæ культурон цыртдзæвæнтæ: мæсгуытæ, гæнахтæ, зæппæдзтæ, кувæндæттæ.

Мыггæгтæн сæ фылдæрæн уыдис мæсгуытæ: Габысатæм, Цæгæратæм, Æгкацатæм, Басатæм, Талханатæм, Гаппуатæм, Елуатæм, Цехъотæм, Мамыхъатæм, Гуымецъатæм, Дзускуатæм æмæ Хъаратæм — фæйнæ иу.

Хъæуы ис дыууæ уæлмæрды, ныр дæр ма æнæхъæн чи у, ахæм зæппæдзтæ. Кувынмæ хъæуы цæрджытæ дзы баззадис, уыдонмæ — Тыхосты, стæй Дзиридзуары кувæндæттæм.

Къамтæ

Æрвитæнтæ 
 Фыдæлты уæзæгмæ. Куырттатаг хабæрттæ
 ГТРК Алания // Рох: Цымыти

Фиппаинæгтæ 

Алагиры районы цæрæнрæттæ